Ευρωπαϊκό Συμβούλιο

Το Ευρωπαϊκό Συμβούλιο (αγγλικά: European Council) είναι ένα από τα θεσμικά όργανα της Ευρωπαϊκής Ένωσης. Αποτελείται από τους Αρχηγούς κρατών και κυβερνήσεων των κρατών μελών, τον Πρόεδρο του Ευρωπαϊκού Συμβουλίου και τον Πρόεδρο της Επιτροπής και καθορίζει τις πολιτικές κατευθύνσεις και προτεραιότητες της Ένωσης. Έχει αυξημένο ρόλο επί ζητημάτων εξωτερικής πολιτικής, ασφάλειας και άμυνας και στους τομείς όπου οι αποφάσεις λαμβάνονται με ομοφωνία ή ανήκουν στη σφαίρα της εθνικής κυριαρχίας των κρατών μελών. Πρόκειται για το κατεξοχήν διακυβερνητικό όργανο της Ευρωπαϊκής Ένωσης.

Αυτός ο θεσμός διαφέρει από το Συμβούλιο της Ευρωπαϊκής Ένωσης, γνωστό και ως Συμβούλιο Υπουργών ή απλά Συμβούλιο. Επίσης δεν πρέπει να συγχέεται με το Συμβούλιο της Ευρώπης, το οποίο είναι διεθνής διακυβερνητικός οργανισμός που ιδρύθηκε το 1949 με έδρα το Στρασβούργο και δεν αποτελεί όργανο της ΕΕ.

Ιστορία του Ευρωπαϊκού Συμβουλίου 

Το Ευρωπαϊκό Συμβούλιο απέκτησε επίσημα το καθεστώς του θεσμικού οργάνου της ΕΕ μετά τη Συνθήκη της Λισσαβώνας το 2007, διακρινόμενο από το Συμβούλιο της Ευρωπαϊκής Ένωσης (Συμβούλιο Υπουργών).

Στο παρελθόν, οι πρώτες σύνοδοι κορυφής των αρχηγών κρατών ή κυβερνήσεων της ΕΕ πραγματοποιήθηκαν τον Φεβρουάριο και τον Ιούλιο του 1961 (στο Παρίσι και τη Βόννη αντίστοιχα). Ήταν άτυπες σύνοδοι κορυφής των ηγετών της Ευρωπαϊκής Κοινότητας και ξεκίνησαν λόγω της δυσαρέσκειας του τότε Γάλλου Προέδρου Σαρλ ντε Γκωλ για την κυριαρχία των υπερεθνικών θεσμών (κυρίως της Ευρωπαϊκής Επιτροπής) στη διαδικασία ολοκλήρωσης, αλλά μετά ατόνησαν. Η πρώτη διάσκεψη κορυφής με μεγάλο αποτύπωμα που πραγματοποιήθηκε, μετά την αποχώρηση του Ντε Γκωλ, ήταν η Σύνοδος Κορυφής της Χάγης το 1969, η οποία κατέληξε σε συμφωνία για την ένταξη του Ηνωμένου Βασιλείου στην Κοινότητα και επέκτεινε τη συνεργασία και στον τομέα της εξωτερικής πολιτικής (Ευρωπαϊκή Πολιτική Συνεργασία), πέρα από την οικονομική.

Η επίσημη καθιέρωση του Συμβουλίου συμφωνήθηκε στη σύνοδο κορυφής του Παρισιού το Δεκέμβριο του 1974, μεταξύ των αρχηγών κυβερνήσεων της Ευρωπαϊκής Οικονομικής Κοινότητας, ύστερα από πρόταση του Προέδρου της Γαλλίας Βαλερί Ζισκάρ Ντ' Εσταίν. Η εναρκτήρια σύνοδος έγινε στο Δουβλίνο στις 10-11 Μαρτίου 1975 κατά τη διάρκεια της πρώτης ιρλανδικής προεδρίας του Συμβουλίου. Κατά προσέγγιση λάμβαναν χώρα τρεις ετήσιες σύνοδοι σε αντίθεση με τις σημερινές τέσσερις και πλέον συνόδους.

Το Ευρωπαϊκό Συμβούλιο έγινε θεσμικό όργανο της Ένωσης το 2009, όταν τέθηκε σε ισχύ η Συνθήκη της Λισσαβώνας.

Σύνθεση
Το Ευρωπαϊκό Συμβούλιο αποτελείται από τους αρχηγούς κρατών και κυβερνήσεων της Ευρωπαϊκής Ένωσης, τον Πρόεδρο του Ευρωπαϊκού Συμβουλίου και τον Πρόεδρο της Ευρωπαϊκής Επιτροπής (και οι δύο χωρίς δικαίωμα ψήφου). Στις συνεδριάσεις του Ευρωπαϊκού Συμβουλίου συμμετέχει και ο Ύπατος Εκπρόσωπος της Ένωσης για θέματα Εξωτερικής Πολιτικής και Πολιτικής Ασφάλειας.

Οι συνεδριάσεις μπορούν επίσης να περιλαμβάνουν και άλλους προσκεκλημένους, όπως ο Πρόεδρος της Ευρωπαϊκής Κεντρικής Τράπεζας, όποτε απαιτείται. Ο Γενικός Γραμματέας του Ευρωπαϊκού Συμβουλίου συμμετέχει και είναι υπεύθυνος για οργανωτικά θέματα, συμπεριλαμβανομένων των πρακτικών.

Πρόεδρος Ευρωπαϊκού Συμβουλίου

Ο Πρόεδρος του Ευρωπαϊκού Συμβουλίου εκλέγεται από το Ευρωπαϊκό Συμβούλιο με ειδική πλειοψηφία για μια άπαξ ανανεούμενη θητεία δυόμισι ετών. Ο Πρόεδρος πρέπει να υποβάλει έκθεση στο Ευρωπαϊκό Κοινοβούλιο μετά από κάθε σύνοδο του Ευρωπαϊκού Συμβουλίου.

Η θέση δημιουργήθηκε με τη Συνθήκη της Λισσαβώνας και αποτέλεσε αντικείμενο συζήτησης για τον ακριβή ρόλο της. Πριν από τη Συνθήκη της Λισσαβώνας, η Προεδρία κατανέμετο σύμφωνα με την Προεδρία του Συμβουλίου της Ευρωπαϊκής Ένωσης.

Μέλη
Κράτος - Μέλος ΕκπρόσωποςΜέλος από  Ευρωπαϊκή Ένωσηχωρίς-πλαίσιο|120pxΠρόεδρος του Ευρωπαϊκού Συμβουλίου Αντόνιο Κόστα (ΕΣΚ - Σοσιαλιστικό Κόμμα) 1 Δεκεμβρίου 2024  Ευρωπαϊκή Ένωσηαριστερά|120pxΠρόεδρος της Ευρωπαϊκής Επιτροπής Ούρσουλα φον ντερ Λάιεν (ΕΛΚ - Χριστιανοδημοκρατική Ένωση)1 Δεκεμβρίου 2019  Δημοκρατία της Αυστρίαςαριστερά|120pxΟμοσπονδιακός Καγκελάριος Κρίστιαν Στόκερ (ΕΛΚ - Αυστριακό Λαϊκό Κόμμα)3 Μαρτίου 2025  Βασίλειο του Βελγίουαριστερά|120pxΠρωθυπουργός Μπαρτ Ντε Βέβερ (EFA - Νέα Φλαμανδική Συμμαχία)3 Φεβρουαρίου 2025  Δημοκρατία της Βουλγαρίας120pxΠρωθυπουργός Ρόζεν Ζελιάζκοφ (ΕΛΚ - Πολίτες για την Ευρωπαϊκή Ανάπτυξη της Βουλγαρίας)16 Ιανουαρίου 2025 Γαλλική Δημοκρατία120pxΠρόεδρος Εμανουέλ Μακρόν  (Ανεξάρτητος - Αναγέννηση)14 Μαΐου 2017   Ομοσπονδιακή Δημοκρατία της Γερμανίας120pxΟμοσπονδιακός Καγκελάριος Φρίντριχ Μερτς (ΕΛΚ - Χριστιανοδημοκρατική Ένωση)6 Μαΐου 2025 Βασίλειο της Δανίας120pxΠρωθυπουργός Μέττε Φρεντέρικσεν  (ΕΣΚ - Σοσιαλδημοκράτες)26 Ιουνίου 2019  Ελληνική Δημοκρατία 120pxΠρωθυπουργός Κυριάκος Μητσοτάκης  (ΕΛΚ - Νέα Δημοκρατία)26 Ιουνίου 2023  Δημοκρατία της Εσθονίας120pxΠρωθυπουργός  Κρίστεν Μίχαλ (ALDE - Εσθονικό Μεταρρυθμιστικό Κόμμα)23 Ιουλίου 2024  Δημοκρατία της Ιρλανδίας120pxΠρωθυπουργός Μιχόλ Μάρτιν (ALDE - Φίανα Φαλ)9 Απριλίου 2024 Βασίλειο της Ισπανίας120pxΠρωθυπουργός Πέδρο Σάντσεθ  (ΕΣΚ - Ισπανικό Σοσιαλιστικό Εργατικό Κόμμα)2 Ιουνίου 2018 Ιταλική Δημοκρατία120pxΠρωθυπουργός Τζόρτζια Μελόνι  (ECR - Αδέλφια της Ιταλίας)25 Οκτωβρίου 2022  Βασίλειο των Κάτω Χωρών 120px Πρωθυπουργός Ρομπ Γιέτεν  (ALDE - Δημοκράτες 66)23 Φεβρουαρίου 2026  Δημοκρατία της Κροατίας120pxΠρωθυπουργός Αντρέι Πλένκοβιτς  (ΕΛΚ - Κροατική Δημοκρατική Ένωση)19 Οκτωβρίου 2016  Κυπριακή Δημοκρατία120pxΠρόεδρος Νίκος Χριστοδουλίδης  (Ανεξάρτητος)28 Φεβρουαρίου 2023  Δημοκρατία της Λετονίας120pxΠρωθυπουργός Εβίκα Σιλίνια  (ΕΛΚ - Ενότητα)15 Σεπτεμβρίου 2023 Δημοκρατία της Λιθουανίας120pxΠρόεδρος Γκιτάνας Ναουσέντα  (Ανεξάρτητος)12 Ιουλίου 2019  Μέγα Δουκάτο του Λουξεμβούργου120pxΠρωθυπουργός Λυκ Φρίντεν  (ΕΛΚ - Χριστιανικό Κοινωνικό Λαϊκό Κόμμα)1 Νοεμβρίου 2023 Δημοκρατία της Μάλτας120pxΠρωθυπουργός Ρόμπερτ Αμπέλα (ΕΣΚ - Εργατικό Κόμμα)13 Ιανουαρίου 2020  Ουγγαρία120pxΠρωθυπουργός Βίκτορ Όρμπαν  (Patriots.eu - Φίντες)29 Μαΐου 2010 Δημοκρατία της Πολωνίας120pxΠρωθυπουργός Ντόναλντ Τουσκ  (ΕΛΚ - Πολιτική Πλατφόρμα)13 Δεκεμβρίου 2023 Πορτογαλική Δημοκρατία120pxΠρωθυπουργός Λουίς Μοντενέγκρο  (ΕΛΚ - Κοινωνικό Δημοκρατικό Κόμμα)2 Απριλίου 2024  Ρουμανία120pxΠρόεδρος Νικουσόρ Νταν  (Ανεξάρτητος (πολιτική))25 Μαΐου 2025 Δημοκρατία της Σλοβακίας120pxΠρωθυπουργός Ρόμπερτ Φίτσο  (Ανεξάρτητος-Κατεύθυνση – Σλοβακική Σοσιαλδημοκρατία)15 Μαΐου 2023 Δημοκρατία της Σλοβενίας120pxΠρωθυπουργός Ρόμπερτ Γκολόμπ  (ALDE-Κίνημα Ελευθερίας)1 Ιουνίου 2022 Βασίλειο της Σουηδίας120pxΠρωθυπουργός Ουλφ Κρίστερσον  (ΕΛΚ - Κόμμα Μετριοπαθών)18 Οκτώβριος 2022  Τσεχική Δημοκρατία120pxΠρωθυπουργός Άντρεϊ Μπάμπις  (Patriots.eu - Δράση Δυσαρεστημένων Πολιτών 2011)9 Δεκεμβρίου 2025 Δημοκρατία της Φινλανδίας120pxΠρωθυπουργός Πέτερι Όρπο (ΕΛΚ - Κόμμα Εθνικού Συνασπισμού)20 Ιουνίου 2023

Πολιτικά Κόμματα
Σχεδόν όλα τα μέλη του Ευρωπαϊκού Συμβουλίου είναι μέλη ενός πολιτικού κόμματος σε εθνικό επίπεδο και τα περισσότερα από αυτά είναι μέλη πολιτικού κόμματος σε ευρωπαϊκό επίπεδο. Αυτά συχνά πραγματοποιούν προκαταρκτικές συναντήσεις των μελών του Ευρωπαϊκού Συμβουλίου τους, πριν από τις συνεδριάσεις τους. Ωστόσο, το Ευρωπαϊκό Συμβούλιο απαρτίζεται από τα κράτη της ΕΕ και όχι από τα πολιτικά κόμματα και οι αποφάσεις γίνονται γενικά σε αυτές τις γραμμές, αν και η ιδεολογική ευθυγράμμιση μπορεί να χρωματίσει τις πολιτικές συμφωνίες και την επιλογή των διορισμών (όπως ο πρόεδρός τους).

Ο κατωτέρω πίνακας περιγράφει τον αριθμό των ηγετών που συνδέονται με κάθε κόμμα:
 Κόμμα Αριθμός Μελών Ευρωπαϊκό Λαϊκό Κόμμα  Συμμαχία Φιλελευθέρων και Δημοκρατών για την Ευρώπη  Ευρωπαϊκό Σοσιαλιστικό Κόμμα  Ανεξάρτητοι  Patriots.eu  Ευρωπαίοι Συντηρητικοί και Μεταρρυθμιστές  Ευρωπαϊκή Ελεύθερη Συμμαχία  Σύνολο 27

 Εικόνες 

 Λογότυπο 

 Δείτε επίσης 
 Ευρωπαϊκή Ένωση

 Παραπομπές 

 Εξωτερικοί σύνδεσμοι 

 Το Ευρωπαϊκό Συμβούλιο
 Το Συμβούλιο της Ευρωπαϊκής Ένωσης
 Πανεπιστήμιο του Pittsburgh - Αρχείο της Ευρωπαϊκής Ολοκλήρωσης - Οδηγός Συνόδων
 Στοιχεία για το Ευρωπαϊκό Συμβούλιο από το CVCE 
 Europedia: Guide to European policies and legislation (ελληνικά) 

Κατηγορία:Όργανα της Ευρωπαϊκής Ένωσης